วุฒิสภาจำใจให้ผ่านงบกลาง
รัฐบาลขอเพิ่มเป็น9.9หมื่นล. กรณ์แจงกระจายทั่วประเทศ
21 ส.ค. 2554

รัฐบาลขอเพิ่มเป็น9.9หมื่นล. กรณ์แจงกระจายทั่วประเทศ
วุฒิสภาผ่านงบประมาณรายจ่ายกลางปี 2554 วงเงิน 9.9 หมื่นล้านบาทฉลุย
เมื่อวันที่ 21 มี.ค. ที่ประชุมวุฒิสภาได้มีการพิจารณาเห็นชอบกับร่าง พ.ร.บ.งบประมาณรายจ่ายเพิ่มเติมประจำปีงบประมาณ พ.ศ. 2554 วงเงิน 9.9 หมื่นล้านบาท ตามที่รัฐบาลเสนอมา 
ทั้งนี้ วุฒิสภามีมติเอกฉันท์ให้ผ่าน พ.ร.บ.งบประมาณรายจ่ายเพิ่มเติม 36 เสียง งดออกเสียง 25 เสียง โดยหลังจากนี้วุฒิสภาจะส่งร่าง พ.ร.บ.ให้นายกรัฐมนตรีนำขึ้นทูลเกล้าฯ เพื่อประกาศใช้ต่อไป
นายอภิสิทธิ์ เวชชาชีวะ นายกรัฐมนตรี กล่าวว่า งบประมาณที่ได้ขอเพิ่มเติมนี้เกิดขึ้นได้เพราะรัฐบาลจัดเก็บรายได้เกินเป้า ซึ่งกระทรวงการคลังมั่นใจว่าจะเก็บได้เกินถึง 1.2 แสนล้านบาทแน่นอน 
สำหรับการตั้งงบประมาณชดเชยคงคลัง 8.4 หมื่นล้านบาท เพื่อรักษาวินัยการเงินการคลัง และให้รัฐบาลชุดใหม่ที่เข้ามารับหน้าที่ต่อมีเม็ดเงินในการจัดทำงบประมาณปี 2555 ต่อไปได้ 
สาเหตุที่สำคัญที่ต้องเสนองบประมาณกลางปี เพราะเงินจ่ายสำรองฉุกเฉินได้ใช้จ่ายไปอย่างมาก เมื่อเกิดเหตุการณ์อุทกภัยรวมไปถึงการช่วยคนไทยที่ได้รับผลกระทบจากเหตุการณ์ในตะวันออกกลาง จึงมีความจำเป็นที่รัฐบาลต้องจัดทำงบประมาณครั้งนี้
นายกรณ์ จาติกวณิช รมว.คลัง กล่าวว่า สำนักงานเศรษฐกิจการคลัง (สศค.) ได้ประมาณการในการจัดเก็บรายได้ตลอดทั้งปี 2554 ว่า จะเกินดุล 1.3 แสนล้านบาทอย่างแน่นอน ซึ่งเป็นการประมาณการณ์ตั้งแต่ ณ วันที่จัดทำร่างพ.ร.บ.งบประมาณรายจ่ายเพิ่มเติม 
อย่างไรก็ตาม สศค.ได้ประมาณการณ์ล่าสุดว่าจะสามารถจัดเก็บรายได้มากว่า 1.3 แสน ล้านบาทหลังจากพบว่าสามารถจัดเก็บภาษีได้มากขึ้น ส่วนความห่วงใยเกี่ยวกับเหตุการณ์สึนามิที่ญี่ปุ่นและการสู้รบในประเทศแถบตะวันออกกลางทั้งหมดทางสศค.ประเมินว่าจะทำให้ต้นทุนการผลิตอย่างน้ำมันเพิ่ม สูงขึ้นมีผลกระทบต่อการขยายตัวเศรษฐกิจในระดับ 0.2% ของจีดีพี จีดีพีและมีผลต่อการจัดเก็บรายได้ที่น่าจะลดลงเพียง 3,9004,000 ล้านบาท ซึ่งถือว่าเป็นจำนวนน้อยมาก จึงเชื่อว่าจะไม่ส่งผลกระทบต่อการจัดเก็บรายได้มากนัก
“ยืนยันว่า 9,600 โครงการ มูลค่ากว่า 9,000 ล้านบาท ได้กระจายไปในทุกพื้นที่ แบ่งเป็น ภาคอีสาน 30% ภาคใต้ 29% ภาคกลางและตะวันออก 26% ส่วนที่เหลือเป็นของภาคเหนือ ทั้งนี้นายกฯมอบนโยบายเอาไว้ในขั้นตอนของคณะกรรมาธิการวิสามัญของสภาผู้แทนราษฎรว่าให้ฝากดูแลความเหมาะสมของโครงการ ซึ่งเป็นครั้งแรกที่รัฐบาลได้จัดทำรายละเอียดของแต่ละโครงการเอาไว้ในรูปแบบซีดี และเมื่อมีการปรับลดงบประมาณแล้วจะไม่มีการให้คณะรัฐมนตรีเสนอกลับเข้ามาอีก” ลงในรูปส่วนอื่นเพื่อป้องกันไม่ให้เกิดครหามีการโยกงบประมาณไม่ถูกต้องนายกรณ์ กล่าว